Anne var født og oppvokst i Paris. I 1939 flyktet hun med familien til Spania og derfra videre til Portugal og USA. Hun gikk på designskole i New York fra 1940 til 1943 og arbeidet i en periode i stormagasinet Macy's. Deretter meldte hun seg som frivillig i den franske hær og kjørte ambulanse i Algerie, Marokko, Italia, Luxembourg og Tyskland og mottok for dette den franske orden Croix de Guerre.